Australian Open-mesterskabet i herredouble 2019

Australian Open-mesterskabet i herredouble 2019 var den 107. turnering om Australian Open-mesterskabet i herredouble. Turneringen var en del af Australian Open 2019 og bliver spillet i Melbourne Park i Melbourne, Victoria, Australien i perioden 16. - 27. januar 2019.

Mesterskabet blev vundet af Pierre-Hugues Herbert og Nicolas Mahut, som dermed vandt Australian Open-mesterskabet i herredouble for første gang og som samtidig fuldførte en karriere-grand slam i herredouble, idet parret tidligere havde vundet de tre andre grand slam-titler i herredouble. Det franske par blev dermed det blot ottende makkerpar i tennissportens historie (og det første siden Bob og Mike Bryan i 2006), der opnåede at vinde alle fire herredoubletitler på grand slam-niveau. Herbert og Mahut blev også de første franske vindere af Australian Open-mesterskabet i herredouble, siden Fabrice Santoro og Michaël Llodra vandt titlen for andet år i træk i 2004. I finalen besejrede de 5.-seedede franskmænd mestrene fra 2017, Henri Kontinen og John Peers, med 6-4, 7-6(1).

Siden sidste mesterskab var kampenes format blevet ændret, idet Tennis Australia havde indført en ny afgørelse på afgørende sæt i form af en tiebreak til 10 point ved stillingen 6-6, som afløste det hidtidige format, hvor det sidste sæt skulle vindes med to overskydende partier. Det nye format kom i brug allerede i første runde, hvor Radu Albot og Malek Jaziri blev de første vindere af en kamp afgjort med en 10-points-tiebreak i tredje sæt i Australian Open-mesterskabet i herredouble, da de besejrede Ben McLachlan og Jan-Lennard Struff med 6-2, 3-6, 7-6(11-9).

Højdepunkter

Første runde 
Jackson Withrow og Jack Sock stod bag en stor overraskelse i første runde, da den amerikanske duo sendte det andetseedede par og foregående års finalister, colombianerne Juan Sebastián Cabal og Robert Farah, ud af turneringen med 6-7(6), 6-3, 6-4 i en kamp, hvor Withrow og Sock endda misbrugte en sætbold i første sæt.

Anden runde 
De forsvarende mestre, Oliver Marach og Mate Pavić (seedet 1), blev sendt ud i anden runde af Máximo González og Nicolás Jarry med 6-4, 6-4, og Bob og Mike Bryan (4) gik videre til tredje runde af Australian Open-mesterskabet i herredouble for 18. år i træk, da de i anden runde besejrede Adrian Mannarino og Andreas Mies med 7-5, 4-6, 6-2. Mestrene fra 2016, Jamie Murray og Bruno Soares (3), blev alvorligt testet, inden de havde sikret sig deres plads i tredje runde med 3-6, 6-2, 7-5 over Luke Bambridge og Jonnt O'Mara, mens Marcelo Demoliner og Frederik Løchte Nielsen havde nul breakbolde imod sig på vej mod sejren på 6-3, 6-2 mod Dominic Inglot og Franko Škugor (10).

Tredje runde 
I en gentagelse af deres semifinale fra 2017 vandt Bob og Mike Bryan (4) med 6-4, 7-6(3) over Pablo Carreño Busta og Guillermo Garcia-Lopez, mens sjetteseedede Raven Klaasen og Michael Venus blot skulle bruge 62 minutter på at sende Marcelo Demoliner og Frederik Løchte Nielsen ud med cifrene 6-3, 6-1. Henri Kontinen og John Peers (12), der havde vundet 2017-mesterskabet, sikrede sig endnu en kvartfinaleplads ved at vinde med 7-6(5), 6-4 over Radu Albot og Malek Jaziri. Det australske wildcard-par Blake Ellis og Alexei Popyrin afværgede en matchbold i andet sæts tiebreak på vej til sejren over Marcelo Arévalo og Jamie Cerretani på 2-6, 7-6(7), 6-4.

Jamie Murray og Bruno Soares (3) reddede hele tre matchbolde i streg, inden de gik videre til kvartfinalerne med 6-7(3), 6-2, 7-5 over Kevin Krawietz og Nikola Mektić, mens Pierre-Hugues Herbert og Nicolas Mahut (5) kom tilbage fra 2-5 til 7-5 i andet sæts tiebreak i sejren på 4-6, 7-6(5), 6-4 over Rajeev Ram og Joe Salisbury (11).

Pengepræmier og ranglistepoint 

Den samlede præmiesum til spillerne i herredouble androg A$ 3.537.000 (ekskl. per diem), hvilket var en stigning på 10 % i forhold til året før.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede par 

De 16 bedst placerede af parrene på ATP's verdensrangliste blev seedet:

Wildcards 

Syv par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 Australian Open-mesterskabet i herresingle 2019
 Australian Open-mesterskabet i damesingle 2019
 Australian Open-mesterskabet i damedouble 2019
 Australian Open-mesterskabet i mixed double 2019

Eksterne henvisninger 
 Australian Open

Noter 

Australian Open 2019
2019
ATP Tour 2019